神

神，拉汉语族里向也称为神祇、神仙、神灵、神明等，是人类共有个一种超自然个概念，拉弗同语言中有弗同个含义，常搭宗教、神秘学、仪式性个习俗有关。其中一种含义是超自然体系中个至高者（The Most High），弗受自然规律限制，反之却高过自然规律或者创造了宇宙万物搭自然规律，并主宰宇宙万物搭整体世界（Holist World），能对物质相位（Material Phase）施加直接或间接干涉；如亚伯拉罕诸教里唯一个造世神，犹太教、基督教（包括天主教）称为耶和华、雅威或上帝（基督教个神），伊斯兰教称为安拉，迭类宗教称为一神教。另外一种神个概念含义从自然崇拜搭泛灵崇拜发端，认为天地间有邪气多个神灵，迭类宗教泛称为多神教，实际上现代信仰一神教个地区，拉一神教扩张前，也曾信仰多神；如古罗马神话诸神，古埃及神话诸神等。